**แผนปฏิบัติงานโครงการส่งเสริมการเกษตร ประจำปีงบประมาณ พ.ศ.2558**

1

1. ชื่อโครงการ โครงการพัฒนาอาสาสมัครเกษตร

2. หลักการ เหตุผลและแนวคิดโครงการ

ระเบียบกระทรวงเกษตรและสหกรณ์ ว่าด้วยการบริหารงานอาสาสมัครเกษตร พ.ศ.2551 ให้ส่วนราชการคัดเลือกตัวแทนเกษตรกรในท้องถิ่น ตามความชำนาญเฉพาะสาขา เพื่อช่วยเหลือการปฏิบัติงานของหน่วยงานต่างๆ ที่เกี่ยวข้องกับการเกษตรและให้มีส่วนร่วมในการเผยแพร่ความรู้ถ่ายทอดเทคโนโลยีและประชาสัมพันธ์งานนโยบายในรูปแบบของอาสาสมัครประเภทต่างๆ จำนวน 13 สาขา ซึ่งประกอบด้วย อาสาสมัครเกษตรและสหกรณ์ อาสาสมัครฝนหลวง อาสาสมัครด้านบัญชี ประมงอาสา ปศุสัตว์อาสา หมอดินอาสา เกษตรกรหมู่บ้าน อาสาสมัครสหกรณ์ อาสาสมัครชลประทาน เศรษฐกิจการเกษตรอาสา อาสาปฏิรูปที่ดินเพื่อการเกษตร อาสาสมัครชาวนาชั้นนำ และอาสาสมัครยางพารา เพื่อช่วยเหลือการปฏิบัติงานของหน่วยงานที่เกี่ยวข้องกับการเกษตร เช่น การเผยแพร่ความรู้ถ่ายทอดเทคโนโลยี รวมถึงการประชาสัมพันธ์ งานนโยบายด้านการเกษตรในระดับครัวเรือนและหมู่บ้าน และให้ดำเนินการคัดเลือกอาสาสมัครเกษตรหมู่บ้าน(อกม.) หมู่บ้านละ 1 คน จังหวัดพระนครศรีอยุธยา มีจำนวนอาสาสมัครเกษตรหมู่บ้าน จำนวน 1,456 ราย เพื่อทำหน้าที่ประสานความเชื่อมโยงการปฏิบัติงานของอาสาสมัครเกษตรสาขาต่างๆ ทั้ง 13 สาขา เพื่อทำหน้าที่เป็นแกนกลางในการประสานงาน เกิดการบูรณาการงานพัฒนาการเกษตรของหมู่บ้านตามภารกิจของกระทรวงเกษตรและสหกรณ์ อย่างมีประสิทธิภาพ ตลอดจนการได้รับการส่งเสริมและพัฒนาศักยภาพของอาสาสมัครเกษตรหมู่บ้าน(อกม.) ให้มีคุณสมบัติเป็นSmart Farmerและพร้อมปฏิบัติงานตามภารกิจที่ได้รับมอบหมายจากกระทรวงเกษตรและสหกรณ์ ตลอดจนการได้รับการยกย่องเชิดชูเกียรติ

3. วัตถุประสงค์

3.1 เพื่อพัฒนาอาสาสมัครเกษตรหมู่บ้าน(อกม.) สู่ความเป็น Smart Farmer ต้นแบบ

3.2 เพื่อสร้างเครือข่าย อกม. ระดับจังหวัด

3.3 เพื่อยกย่องเชิดชูเกียรติและเกิดการยอมรับ อกม. ในทุกระดับชุมชน อำเภอ จังหวัด

4. เป้าหมาย

4.1 คณะกรรมการอาสาสมัครเกษตรจังหวัดพระนครศรีอยุธยา

4.2 อาสาสมัครเกษตรหมู่บ้าน(อกม.) จำนวน 15 ราย

5. กิจกรรมและงบประมาณดำเนินการ รวมทั้งสิ้น 3,000 บาท

5.1 การพัฒนาอาสาสมัครเกษตรหมู่บ้านสู่ความเป็น Smart Farmer ต้นแบบ จำนวน 15 ราย จำนวน 1 ครั้ง เป็นเงิน 3,000 บาท

- ค่าอาหารว่างและเครื่องดื่ม จำนวน 15 รายๆละ 2 มื้อ ๆ ละ 25 บาท จำนวน 1 วัน เป็นเงิน 750 บาท

- ค่าอาหารกลางวัน จำนวน 15 ราย ๆ ละ 1 มื้อ ๆ ละ 50 บาท จำนวน 1 วัน เป็นเงิน 750 บาท

- ค่าพาหนะสำหรับผู้เข้ารับการอบรม จำนวน 15 รายๆละ 100 บาท จำนวน 1 วัน เป็นเงิน 1,500 บาท

2

6. วิธีดำเนินการ

**6.1 การคัดเลือกอาสาสมัครเกษตรหมู่บ้านและจัดทำบัตร**

1) สำนักงานเกษตรจังหวัดร่วมกับสำนักงานเกษตรอำเภอ ดำเนินการจัดทำบัญชีรายชื่ออาสาสมัครเกษตร(อกม.) แต่ละสาขาที่มีอยู่ในแต่ละหมู่บ้านตามระบบฐานข้อมูลอาสาสมัครเกษตร (<http://www.asa-center.doae.go.th/index.php>) เพื่อแจ้งให้อาสาสมัครเกษตรแต่ละสาขาให้ทราบพร้อมติดประกาศภายในหมู่บ้านในเดือน มีนาคม 2558

2) สำนักงานเกษตรอำเภอเรียกประชุมอาสาสมัครเกษตร(อกษ.) สาขาต่างๆ ที่มีแต่ละหมู่บ้าน เพื่อดำเนินการให้อาสาสมัครเกษตรคัดเลือกกันเองให้ได้ 1 คน เพื่อเป็น อกม. ภายในเดือน เมษายน 2558 โดยทั้งนี้ สำนักงานเกษตรอำเภอ ต้องทำรายงานผลการคัดเลือก อกม. เพื่อแจ้งนายทะเบียนดำเนินการต่อไป

3) สำนักงานเกษตรอำเภอ ดำเนินการรวบรวมประวัติและภาพถ่ายอาสาสมัครเกษตรที่ได้รับคัดเลือกให้เป็น อกม. เพื่อบันทึกประวัติและรูปภาพ ลงในระบบฐานข้อมูลสารสนเทศ

4) สำนักงานเกษตรจังหวัดจัดทำคำสั่งแต่งตั้งอาสาสมัครเกษตรหมู่บ้าน อกม. โดยมีวาระ 4 ปี นับตั้งแต่วันที่ 1 พฤษภาคม 2558 – 30 เมษายน 2562 พร้อมทั้งจัดทำบัตรประจำตัว อกม.

**6.2 การพัฒนาอาสาสมัครเกษตรหมู่บ้านสู่ความเป็น Smart Farmer ต้นแบบ**

1) สำนักงานเกษตรอำเภอคัดเลือก อกม. เป้าหมายที่จะเข้าร่วมโครงการ จำนวน 16 อำเภอๆละ 15 ราย

2) คัดกรอง อกม. ทุกรายในอำเภอ ตามแบบประเมินคุณสมบัติของ Smart Farmer ซึ่งเมื่อทำการคัดกรองแล้วจะสามารถจำแนก อกม. จะทราบว่า อกม. รายใดที่เป็น Smart Farmer โดย อกม. ที่คัดกรองแล้วให้บันทึกข้อมูลลงในระบบฐานข้อมูล Smart Farmer ([www.doae.go.th/smartfarmer](http://www.doae.go.th/smartfarmer))

3) พัฒนา อกม. ที่เป็น Smart Farmer โดยการ

3.1) วิเคราะห์ศักยภาพของตนเองเพื่อจัดทำแผนพัฒนาตนเองสู่ Smart Farmer ต้นแบบ

3.2) จัดทำแผนพัฒนาตนเองสู่ Smart Farmer รายบุคคล ตามผลการวิเคราะห์ศักยภาพ

4) ดำเนินการพัฒนาเพื่อเพิ่มศักยภาพให้ตนเองตามแผนพัฒนาตนเองสู่ Smart Farmer ต้นแบบ โดยการฝึกอบรม ถ่ายทอดความรู้ จัดการศึกษาดูงานให้ อกม. ในกลุ่มที่เป็น Smart Farmer เพื่อพัฒนาสู่การเป็น Smart Farmer ตัวอย่างเช่น

4.1) การเสริมสร้างทัศนคติที่ดีในการประกอบอาชีพเกษตรกรรม

4.2) การเป็นวิทยากรเกษตรกร/เกษตรกรต้นแบบ

4.3) การใช้ข้อมูลประกอบการวิเคราะห์ วางแผนการผลิตและการตลาด

4.4) การบริหารจัดการผลผลิตและการตลาด

4.5) การผลิตสินค้าให้มีคุณภาพ ปลอดภัยและได้มาตรฐาน

4.6) การผลิตสินค้าที่เป็นมิตรกับสิ่งแวดล้อม

4.7) กิจกรรมอื่นๆ ตามความต้องการของเกษตรกร

3

5) หลังจากการพัฒนาเพื่อเพิ่มศักยภาพให้ อกม. ตามแผนพัฒนาตนเองสู่ Smart Farmer ต้นแบบ ให้ดำเนินการคัดกรอง อกม. โดยใช้แบบประเมินคุณสมบัติของ Smart Farmer ต้นแบบ และทำการบันทึกข้อมูลลงระบบฐานข้อมูล [www.doae.go.th/smartfarmer](http://www.doae.go.th/smartfarmer)

6) สรุปผลการดำเนินการพัฒนา อกม. สู่ความเป็น Smart Farmer ต้นแบบให้สำนักงานเกษตรจังหวัดพระนครศรีอยุธยา

**6.3 การพัฒนาความสามารถของอาสาสมัครเกษตรหมู่บ้าน (อกม.)**

1) สำนักงานเกษตรจังหวัดร่วมกับสำนักงานเกษตรอำเภอทำการคัดเลือก อกม. ที่มีคุณสมบัติ Smart Farmer ต้นแบบ จากฐานข้อมูล Smart Farmer ที่ได้ทำการคัดเลือกไว้แล้วในปี 2557 จังหวัดละ 120 ราย เพื่อเข้าร่วมการจัดเวทีเครือข่าย อกม. ระดับจังหวัดสร้างเครือข่ายแลกเปลี่ยนเรียนรู้ร่วมกันและเพื่อเป็นการแสดงผลงานของ อกม. จำนวน 3 เวที โดยแต่ละเวทีจะมี อกม. จำนวน 40 ราย โดยมีเป้าหมายเพื่อการสร้างเครือข่าย อกม. ระดับจังหวัด

เวทีที่ 1 เพื่อนำเสนอผลงานและมอบเกียรติบัตรให้แก่ อกม. ที่ปฏิบัติหน้าที่จนครบวาระ 4 ปี โดยรูปแบบเกียรติบัตร กรมส่งเสริมการเกษตร จะเป็นผู้ออกแบบและให้สำนักงานเกษตรจังหวัด เป็นผู้จัดพิมพ์เกียรติบัตร

เวทีที่ 2 จัดเวทีแลกเปลี่ยนเรียนรู้ประสบการณ์การปฏิบัติตลอดจนวิธีการและแนวทางการแก้ไขปัญหา อุปสรรคการดำเนินงาน

เวทีที่ 3 การสร้างเครือข่าย อกม. ระดับจังหวัด เพื่อสร้างความเข้มแข็งแก่ อกม.

2) สรุปผลการจัดเวทีทั้ง 3 เวที

**6.4 ประชุมคณะกรรมการอาสาสมัครเกษตรจังหวัด**

วาระการประชุม การวางแผนคัดเลือกอาสาสมัครเกษตรหมู่บ้านและมอบหมายหน้าที่รับผิดชอบพร้อมทั้งนโยบายเร่งด่วนของส่วนราชการในสังกัดกระทรวงเกษตรและสหกรณ์

4

7. ผลผลิต ผลลัพธ์ ตัวชี้วัดกระบวนการ

7.1 ผลผลิต (Output)

1) อาสาสมัครเกษตรหมู่บ้าน(อกม.) จำนวน 15 ราย มีแผนพัฒนาตนเองสู่ความเป็น Smart Farmer ต้นแบบ

2) อาสาสมัครเกษตรหมู่บ้านที่เข้าร่วมโครงการพัฒนาตนเองเป็น Smart Farmer

3) เกิดเครือข่ายอาสาสมัครเกษตรระดับจังหวัด

7.2 ผลลัพธ์ (Outcome)

อาสาสมัครเกษตรหมู่บ้าน สามารถปฏิบัติหน้าที่ตามที่ได้รับมอบหมาย ตลอดจนมีแผนพัฒนาตนเองสู่ความเป็นSmart Farmer ต้นแบบ เพื่อนำไปสู่การวางแผนการผลิตที่มีประสิทธิภาพ ตลอดจนเกิดความภาคภูมิใจในอาชีพเกษตรกรและการเป็นอาสาสมัครเกษตรหมู่บ้านและเกิดเครือข่ายอาสาสมัครเกษตรระดับจังหวัด

7.3 ตัวชี้วัดกระบวนการ

1) จำนวนอาสาสมัครเกษตรหมู่บ้านมีแผนพัฒนาตนเองสู่ความเป็น Smart Farmer ต้นแบบ

2) ร้อยละของอาสาสมัครเกษตรหมู่บ้านที่เข้าร่วมโครงการผ่านหลักเกณฑ์และคุณสมบัติของการเป็น Smart Farmer ต้นแบบ

3) พัฒนาเครือข่ายอาสาสมัครเกษตรหมู่บ้านระดับจังหวัด

8. แผนปฏิบัติงานโครงการฯ (เอกสารแนบ 4 กิจกรรม)

9. หน่วยงาน/ผู้รับผิดชอบ

- สำนักงานเกษตรจังหวัดพระนครศรีอยุธยา กลุ่มส่งเสริมและพัฒนาเกษตรกร

- ผู้รับผิดชอบโครงการ

นางสาววิภาดา สุภานันท์ นักวิชาการส่งเสริมการเกษตรชำนาญการ

แผนปฏิบัติงานโครงการพัฒนาอาสาสมัครเกษตร

5

ประจำปีงบประมาณ พ.ศ.2558

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ลำดับ** | **งาน/โครงการ/กิจกรรม** | **ปริมาณงาน**  **คน/ครั้ง** | **งบประมาณ**  **(บาท)** | **สถานที่ดำเนินการ** | **ระยะเวลาการปฏิบัติงาน** | | | | | | | | | | | | **ผู้รับผิดชอบ** |
| ต.ค.57 | พ.ย.57 | ธ.ค.57 | ม.ค.58 | ก.พ.58 | มี.ค.58 | เม.ย.58 | พ.ค.58 | มิ.ย.58 | ก.ค.58 | ส.ค.58 | ก.ย.58 |
|  | โครงการพัฒนาอาสาสมัครเกษตร |  |  |  |  |  |  |  |  |  |  |  |  |  |  |  | น.ส.วิภาดา สุภานันท์ |
| 1 | การคัดเลือกอาสาสมัครเกษตรหมู่บ้านและจัดทำบัตร | 1,456 | 17,472 | จังหวัด |  |  |  |  |  |  |  |  |  |  |  |  | จังหวัด/อำเภอ |
| 2 | การพัฒนา อกม. สู่ความเป็น Smart Farmer ต้นแบบ  - จัดเวทีแลกเปลี่ยนเรียนรู้และพัฒนาการเป็น Smart Farmer ต้นแบบ | 15/1 | 3,000 | ท่าเรือ |  |  |  |  |  |  |  |  |  |  |  |  | อำเภอ |

แผนปฏิบัติงานโครงการพัฒนาอาสาสมัครเกษตร

6

ประจำปีงบประมาณ พ.ศ.2558

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ลำดับ** | **งาน/โครงการ/กิจกรรม** | **ปริมาณงาน**  **คน/ครั้ง** | **งบประมาณ**  **(บาท)** | **สถานที่ดำเนินการ** | **ระยะเวลาการปฏิบัติงาน** | | | | | | | | | | | | **ผู้รับผิดชอบ** |
| ต.ค.57 | พ.ย.57 | ธ.ค.57 | ม.ค.58 | ก.พ.58 | มี.ค.58 | เม.ย.58 | พ.ค.58 | มิ.ย.58 | ก.ค.58 | ส.ค.58 | ก.ย.58 |
| 3 | การพัฒนาความสามารถของอาสาสมัครเกษตรหมู่บ้าน(อกม.)  เวทีที่ 1 นำเสนอผลงานและมอบเกียรติบัตรให้แก่ อกม. ที่ทำหน้าที่ครบวาระ 4 ปี  เวทีที่ 2 แลกเปลี่ยนเรียนรู้เพื่อเพิ่มประสิทธิภาพการปฏิบัติงาน  เวทีที่ 3 การสร้างเครือข่าย อกม. จังหวัด | 120/3  (40/ครั้ง) | 48,000 | จังหวัด |  |  |  |  |  |  |  |  |  |  |  |  | จังหวัด |
| 2 | - | ท่าเรือ |  |  |  |  |  |  |  |  |  |  |  |  |  |
| 4 | ประชุมคณะกรรมการอาสาสมัครเกษตรจังหวัด | 20/1 | 2,000 | จังหวัด |  |  |  |  |  |  |  |  |  |  |  |  | จังหวัด |

หญิง/วิภาดา